दरभंगा। दरभंगा शहर मे आब सडक पर झाडू लगेबा लेल मशीनक उपयोग भ रहल अछि। दरभंगा शहरक सफाई क जिम्माक लेनिहार कंपनी ए टू जेट एकरा लेल मशीन पहिने आनि लेल छल आ श्यादमा नवाहक दौरान एकर उपयोग सेहो शुरू भ गेल छल। मुदा शनिदिन विधिवत शहरक मुख्यन सउक कए एहि स साफ कैल गेल। इ मशीन एक बेर मे पांच टन कजरा उठा सकैत अछि। जानकारक कहब अछि जे शहरक सडकक हालत कए देखैत इ मशीन अपन उपयोगिता शीघ्र साबित करि देत। एहि मशीन क प्रयोग राति आ धुंध मे सेहो भ सकैत अछि, जाहि स सडकक सफाई लेल यातायात बाधित नहि होएत। दरभंगाक लोक लेल इ एकटा अजुबा स कम नहि अछि। 1975 तक साफ सुथरा सडक देखिनिहार एहि मशीन कए देख पुरान दिनक चर्च करैत छथि आ कहैत छथि जे इ मशीन एला स देखी पुरान दरभंगा बनि सकत बा नहि। ओना शहरक सडक किछु त जरूर साफ देखबा मे भेटत। 